**Δ. ΓΕΝΙΚΕΣ ΠΑΡΑΤΗΡΗΣΕΙΣ**

Από τον διεξαχθέντα έλεγχο και πέραν των αναφερθέντων σημειώσεων στον Ισολογισμό και τα Αποτελέσματα χρήσεως/Απολογισμοί, στα πλαίσια του αναπόσπαστου στοιχείου της συνταχθείσης αναλυτικής έκθεσης ελέγχου, παρέχονται συνοπτικά οι παρακάτω γενικές παρατηρήσεις και προτάσεις όπου αυτό κρίθηκε απαραίτητο και προς το συμφέρον του Ιδρύματος.

Σημειώνεται ότι όπως αναφέρεται παραπάνω στο τμήμα Γ «αναλύσεις και σχόλια επι των απολογισμών των χρήσεων 2016-2015», «από τον δειγματοληπτικό έλεγχο που διενεργήσαμε στα έσοδα και έξοδα του Ιδρύματος, διαπιστώσαμε ότι στηρίζονται σε νόμιμα δικαιολογητικά και ακολουθήθηκαν οι απαιτούμενες διαδικασίες και συνολικότερα δεν διαπιστώθηκαν «ατασθαλίες» η οικονομική κακοδιαχείριση των πόρων και διαθεσίμων του ιδρύματος».

1. Η περιουσία του Ιδρύματος εκλαμβάνεται αυτή που καταγράφεται στον Οργανισμό του Ιδρύματος (ΠΔ 507/79). Σημειώνεται οτι η αξία των ακινήτων παραμένει η ίδια σύμφωνα με τις καταχωρηθείσες αξίες κατά το παρελθόν. Το Ίδρυμα δεν διενεργεί αποσβέσεις επί των ακινήτων του, θεωρώντας ότι για την δραστηριότητα του δεν έχει νόημα η τεκμαρτή επιβάρυνση των αποτελεσμάτων λειτουργίας του με τον υπολογισμό αποσβέσεων. Το Ίδρυμα ακολουθεί την πολιτική αυτή όλα τα τελευταία χρόνια και η πολιτική αυτή ήταν σύμφωνη με τις ανάλογες απαιτήσεις προϋπολογισμού και απολογισμού των εσόδων και δαπανών του Ιδρύματος αλλά και του υπολογισμού τεκμαρτών αποσβέσεων κατά τον υπολογισμό του φόρου εισοδήματος.
2. Όπως είναι προφανές και παρουσιάζεται στην ανάλυση εσόδων εξόδων για τα προηγούμενα χρόνια, η προσφορά του ιδρύματος ήταν εξαιρετικά σημαντική για την Κίμωλο τα τελευταία χρόνια. Το Ίδρυμα όμως δεν μπορούσε πλέον να λειτουργήσει με βάσει τις πολύ αυξημένες απαιτήσεις που θέτει ο νόμος για την λειτουργία Μονάδων Φροντίδας Ηλικιωμένων. Εκτιμάται ότι η αναστολή λειτουργίας του ιδρύματος από τον Φεβρουάριο 2014 και η διευθέτηση των υποχρεώσεων του, θα δώσει την οικονομική δυνατότητα στο Ίδρυμα να προσφέρει σύντομα και πάλι σημαντικό κοινωνικό έργο στην Κίμωλο, ανάλογο με τους σκοπούς του και τις επιθυμίες του ιδρυτή του.
3. Με βάσει τον νέο φορολογικό Νόμο (Ν 4172/2013) και όπως και στην ανάλυση εσόδων εξόδων παρουσιάζεται, η επιβάρυνση του Ιδρύματος για την πληρωμή φόρων είναι πολύ σημαντική τα τελευταία χρόνια. Το νέο φορολογικό καθεστώς αλλά και η μείωση των ενοικίων και οι συνεχείς καθυστερήσεις στην είσπραξη των ενοικίων αυτών, δημιουργούν μια εξαιρετικά δύσκολη κατάσταση για την πορεία του ιδρύματος σε σχέση με την απαιτούμενη συγκέντρωση πόρων για την πραγματοποίηση των σκοπών του.

Κλείνοντας την παρούσα έκθεσή μας, εκφράζουμε τις ευχαριστίες μας προς την Διοίκηση και τους συνεργάτες του Ιδρύματος για την πρόθυμη και ειλικρινή συνεργασία που είχαν μαζί μας κατά την διάρκεια του ελέγχου μας .

Με εκτίμηση,

ΝΙΚΟΛΑΟΣ ΧΟΥΝΤΑΣ

ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ

Α.Μ.ΣΟ.Ε.Λ 18391

ABACUS ΟΡΚΩΤΟΙ ΕΛΕΓΚΤΕΣ ΛΟΓΙΣΤΕΣ Α.Ε.